Isambililo 19
Uzye Umuomvi Mutailwe Uwa Mano A Weni?
Lino Yesu wali apipi nu kufwa, walanzyanyizye na alondezi yakwe yani—Petulo, Yakobo, Yoane, na Andeleya. Lino Yesu wasoowelanga pali vino vyali nu kucitika ivya kumanyilako ukuti akuteeka, uzizye icuzyo icicindame sana ati: ‘Uzye lyene, muomvi mutailwe nu wamano wino Mwene wakwe wa mucita kangalila uwakulolelela aomvi amu ng’anda yakwe, nu kuyapela ivyakulya vyao pa nsita ilinge a weni?’ (Mateo 24:3, 45; Mako 13:3, 4) Yesu waneenanga asambi yakwe ukuti wene ali “Mwene” uwali nu kusonta yayo alaapeela alondezi yakwe ivyakulya ivingi ku nsita ya mpelelekezyo. Uzye aaweni aali nu kuya umuomvi wiyo?
Yene aalondezi yakwe Yesu acumi apakwa nu mupasi. “Umuomvi” wii akapekanyizya yakapepa yakwe Yeova yauze ivyakulya ivyaya umwizwi lyakwe Leza. Swensi kwene vino twataila i vyakuti umuomvi wii umutailwe aakatupeela ‘ivyakulya pa nsita ilinge.’—Luka 12:42.
Yakasakamala amu ng’anda yakwe Leza. (1 Timoti 3:15) Yesu wapeezile umuomvi kwene wii umulimo ukome cuze uwa kutungulula umulimo wa mwiuvi lyako Yeova ilya pano nsi—kuli kuti ukusakamala vikulwa, impiya na vyunze ivikaomviwa, nu kutungulula umulimo wa kusimikila, alino nu kutusambilizya kupitila umu vilongano muno twaya. Lyene, pa kutupeela ivintu vino tukalonda pa nsita ilinge, ‘umuomvi mutailwe uwa mano’ akatutumila ivyakulya vya muli Baibolo kuomvya amabuku yano tukaomvya umu mulimo witu, alino nu kupitila umu kulongana kuno tukakwata pa cilongano na maukongano akalamba.
Umuomvi wii watailwa pano akalondela icumi ca muli Baibolo, kapya akaomba umulimo wa kukosoola ilandwe lisuma, nakupya umuomvi kwene wii u wa mano pano akaomba ningo sana umulimo wakwe Klistu pano nsi. (Milimo 10:42) Yeova aka-avwa umuomvi wii ukulunduluka.—Ezaya 60:22; 65:13.
A weni uno Yesu wasonsile kuti asambilizya asambi yakwe ivya muli Baibolo?
U mu nzila ci muno umuomvi waela umutailwe nupya uwa mano?
bem_Latn bem_Latn bem_Latn bem_Latn bem_Latn bem_Latn bem_Latn bem_Latn